
DISPUTATIO  MEDICA 


INAUGURALIS 

DE 


AMENORRHOEA 


Certa  naturae  lege,  cujus  causa  tenebris 
obvoluta  adhuc  latet,  tempore  quo  pubescunt, 
fluxus  sanguineus  ex  utero  foeminarum  pro¬ 
funditur,  qui  per  multos  annos  constitutis  in¬ 
tervallis  redire  consuevit,  et  senescente  aetate 
omnino  decedit.  Hic,  Fluxus  Mmstrmlis^ 
Menses,  vel  Catamenia  nuncupatur,  et  huma¬ 
no  generi  proprius  est. 

Etsi  autem  consilium  quo  instituitur,  vel 
leges  quibus  perficitur,  nesciamus,  hunc  flux- 

iini  haud  rite  procedentem,  graves  et  difficiles 
saepe  secum  afferre  aegritudines,  quotidiana 
experientia  plane  docet. 

Nemo  igitur  inficias  ibit,  quin  mala  ex  hoc 
fonte  vel  recte  profluxura,  vel  tandem  inse¬ 
cutura,  summam  medici  attentionem  optimo 
jure  exposcant. 

Tempus  quo  menstrua  in  iisdem  regioni¬ 
bus  incipiunt,  redeunt,  et  finiuntur,  in  aliis 
foeminis  alium  est ;  in  diversis  autem  terrae 
plagis  vitam  degentibus,  differentia  multo  ma¬ 
gis  insignis  contingit. 

I 

In  hisce  terrae  partibus,  menses  ex  anno 
aetatis  decimo  quarto  ad  duodevigesimum 
incipere  solent  •  multa  autem  sunt  exempla  in 
quibus,  sanitate  omnino  illaesa,  serius  prodeunt. 
Quatuor  ab  initio  cujusvis  evacuationis  heb¬ 
domadis  interpositis,  menstrua  recurrere  con¬ 
sueta  sunt;  et  circa  annum  aetatis  quadra¬ 
gesimum  quintum  fluere  plerumque  desinunt. 

Foeminae  ita  a  natura  comparatae  sunt, 

Lit  circa  tempus  quo  haec  menstrualis  pur¬ 
gatio  incipit,  redit,  et  finitur,  variis  et 
haud  levibus  morbis  subjiciantur  ;  quos 
sigillatim  exequi  consilium  fuit,  perpen¬ 
sis  primmm  iis  quae  in  statu  sano  mensi¬ 
um  eveniunty  quo  varii  ejus  a  sanitate  reces¬ 
sus  melius  innotescerent :  cum  autem  hoc  in 

I 

campum  nimis  patentem  excurreret,  et  limi¬ 
tes  hujusmodi  opusculis  vulgo  praescriptos 
exsuperaret,  solita  mensium  phoenomena  obi¬ 
ter  solummodo  attingere  cogor ;  et  nunc  de 
malis  quae  ex  iis  praeter  naturam  retentis 
profluunt,  4icfi^hum  est. 

E  mensibus  diu  retentis  morbum  saepe 
gravem,  in  multis  exemplis  nulla  medici  arte 
vincendum,  vel  in  alios  pessimi  generis  mor¬ 
bos  denuo  aj^iturum  progigni,  neminem  latet. 
Non  certe  negandum  est,  quin  signa  multo 
mitiora  hunc  morbum  utplurimum  comiten¬ 
tur  ;  cum  autem  hujusmodi  casus  medicorum 
ope  vix  egeant,  de  iis  hic  tantum  disseren¬ 
dum  est,  in  quibus  morbus  faciem  graviorem 
induit,  quae  medici  attentione  dignissima 
est. 

DEFINITIO. 

CuLLENO  illustr.  hunc  morbum,  men¬ 
struis  nequaquam  retentis,  existere  potuisse 
olim  persuasum  fuit,  et  igitur  sequentem  ejus 
definitionem  protulit. 

Dyspepsia,  vel  rei  non  esculentae  deside- 
rium,  cutis  pallor  vel  decoloratio ;  venae 
“  minus  plenae  ;  corporis  tumor  mollis,  as- 
thenia,  palpitatio,  menstruorum  saepe  re- 
tentio.” 

Ulterior  autem  experientia  chlorosin  nun¬ 
quam  existere,  dum  menses  adfuerunt,  Cul- 
LENUM  edocuit,  et  hinc  verbum  saepe  in  de¬ 
finitione  supra  tradita  omisit;  nec  sane  de¬ 
finitio  hoc  modo  emendata  ei  omnino  arri¬ 
dere  videtur.  Sic  enim  habet :  ‘‘  Sed  nunc 
“  dubito  an  species  cachexiae  quaevis  sub  ti- 
tulo  chlorosis,  vel  sub  charactere  hoc  dato 

recte  poni  posset.”  Et  iterum  :  “  Sed  si- 
mul  fateri  cogor,  chlorosin  liic  minus  recte 
pro  genere  recensitam  esse,  cum  pro  symp- 
tornate  amenorrhoeae  semper  haberi  possit.” 

Ex  argumentis  igitur  a  se  ipso  allatis, 
chlorosin  pro  genere  minime  habendam  esse 
satis  patet  ,*  et  signa  amenorrhoeae  emansionis, 
quae  in  definitione  sequenti  comprehensa 
sunt,  definitionem  in  alia  nosologiae  parte 
omnino  supervacuam  reddunt ;  vel  etiam  eun¬ 
dem  morbum  sub  diversis  nominibus  recen¬ 
sendo,  ejus  notitiam  minus  accuratam  effi¬ 
ciat. 


Amenorrhoea  emansionis  in  puberibus 
quibus  post  fluxus  tempus  solitum  menses 
‘‘  non  jam  prodierint,  et  cum  simul  variae  af- 
fectiones  morbida  adsint.” 


(3 


DE  AMENORRHOEA. 


HISTORIA. 

Amenorrhoeae  signa  in  diversis  exemplis 
maxime  variant ;  multum  enim  e  morbi  vehe¬ 
mentia,  duratione,  et  corporis  habitu  pendet. 
Quinetiam  e  nexu  satis  arcto  qui  hunc  mor¬ 
bum  inter  et  plurimos  alios  intercedit,  qui¬ 
bus  vel  originem  praebet,  vel  subsequitur,  in¬ 
dicia  ejus  ita  ambigua  fiant,  ut  medicos  usu 
artis  minus  versatos  haud*  parum  negotii  fa¬ 
cessant.  Signis  autem  mox  recensendis  a- 
menorrhoea  plerumque  stipatur,  et  iis  claie 
insignitur, 

Circa  vel  brevi  post  tempus  quo  menses 
prorumpere  solent,  aegra  languet ;  motus,  et 
omne  exercitationis  genus  aversatur ;  de  ce¬ 
phalalgia,  vertigine  frequenti,  dorsi,  lum¬ 
borum,  et  pectoris  doloribus  conqueritur. 
Hysteriae  symptomata,  primum  leniora, 
impetu  autem  frequentiore,  vehementia,  et 

duratione  graviora  gradatim  evasura,  super¬ 
veniunt.  Cibi  appetentia  in  utramque  par¬ 
tem  plerumque  peccat,  nunc  imminuta,  sae¬ 
pius  vero  adaucta  est,  et  fere  semper  depra¬ 
vata.  Multa  enim  quae  bene  valentibus 
fastidium  crearent,  nociva,  minime  esculenta, 
vehementer  desiderat,  et  adepta  avidissime 
clanculum  devorat.  ,  Varia  dyspepsiae  signa 
urgent,  quae  forsan  non  ab  initio  adsunt,  sed 
e  pravo  diaetae  genere  et  magna  corporis  de¬ 
bilitate  pendent.  Floridus  color  juventae  et 
roseus  genarum  rubor  evanescunt  ;  totius 
corporis  macies  accedit,  et  color  pallidus  vel 
subviridis  in  ore  resedit.  Cutis  in  aliis 
corporis  partibus  fere  flavedine  tincta  est, 
quae  semper  in  pessimis  morbi  exemplis  ap¬ 
paret.  Quod  superest,  carnis  speciem  absimi¬ 
lem  exhibet  ex  ea  quae  in  aliis  morbis  macie 
comitatis  apparet  ;  flaccida  enim,  et  tactu 
explorata,  spongiosa  reperitur.  Oculi  nitore  so¬ 
lito  orbati  in  orbitis  sese  recondunt,  et  annu- 
lo  livido  coeruleove,  in  inferiore  orbis  parte 
maxime  conspicuo,  circumdantur.  Et  sane 
talis  est  vultus  species,  etsi  verbis  haud  facile 
describenda,  ut  semel  observata  nunquam  oh- 

liviscenda  est;  morbum  non  prodere  vultu 
tam  difficile  est.  Pedes  oedemate  intumes¬ 
cunt,  necnon  aliae  corporis  partes.  Quod^ 
cunque  animum  vel  leviter  commoverit,  re¬ 
spirationem  multum  perturbat:  cor  quoque 
sed  rarius  e  nisu  quovis  subito  et  vehemen- 
tiore  palpitationibus  correptum  est :  syncope 
nonnunquam  supervenit.  Arteriarum  pulsus 
plerumque  languidi,  tardi,  et  debiles,  inter¬ 
dum  tamen  citatiores  et  tremuli  fiunt.  Tus¬ 
sis  molesta  saepe  adest,  somnus  interruptus 
vires  parum  reficit.  Alvus  maxime  astricta 
purgantium  ope  assidue  eget.  Facies  rubore 
fugaci  saepe  suffusa  est,  quae  tamen  brevi 
pallori  vultus  fere  exanimi  cedit;  caloris  quo¬ 
que  sensus  varias  corporis  partes  haud  raro 
pervadit,  qui  quoque  brevi  artis  frigore  vix  su¬ 
perando  torpentes  destituit. 

Haec  fere  sunt  signa  iquae  corpus  hoc  mor¬ 
bo  tentatum  adoriuntur,  et  si  omnia  artis  me¬ 
dicae  molimina  ad  fluxum  mensium  provocan¬ 
dum  irrita  fuerint,  graviora  gradatim  eva¬ 
dunt,  asthenia  quotidie  ingravescit,  et  leuco- 
phlegmasia  et  anasarca  supervenientes  morti 

viam  sternunt.  Praeter  signa  autem  jam  tradita, 
sunt  alia  et  haud  levia,  quae  ad  mentis  statum 
maxime  pertinent.  Aegra  etiam  a  morbi  ini¬ 
tio  hominum  coetus  declinat,  et  secreta  petit 
loca  in  quibus  moerori  tacite  indulgeat.  Hic 
forsan  primum  pro  amore  solitudinis,  quo 
puellae  hanc  circa  aetatem  saepe  tenentur,  ha¬ 
beri  potest ;  tandem  autem  omnes  ludos  et  so¬ 
litas  occupationes  fastidit  et  odit,  deserta  lo¬ 
corum  peragrat,  et  omnium  aspectum  et  con¬ 
ventum  gravi  moerore  oppressa  refugit :  om¬ 
nis  vis  animi  perit;  omnibus  voluptatibus 
posthabitis,  solitudini  et  tristitiae  se  totam 
dat;  et  malis,  quibus  gravissime  angitur, 
semper  inhaerens,  meliorum  spem  omnino 
abjicit. 

Haec  fere  sunt  signa  notatu  digniora  quae 
liunc  morbum  comitantur,  etsi  omnia  in  uno¬ 
quoque  ejus  exemplo  nequaquam  adsunt,  et 
multi  in  conspectum  veniunt  casus,  in  quibus 
horum  pauca  solummodo  adfuere  ;  pleraque 
autem  amenorrhoeae  emansionis  ita  propria 
sunt,  ut  e  paucis  signomm  supra  recensitis 

una  concurrentibuSj  vix  ullus  de  natura  morbi 
addubitandi  locus  supersit/ 


DIAGNOSIS. 

Si  signa  quae  jam  enumeravimus  in  omni 
hujus  morbi  exemplo  adessent,  diagnosis  ne¬ 
quaquam  tantis  dubiis  premeretur,  ac  inter¬ 
dum  revera  evenit :  tam  insidiose  autem  ob¬ 
repit,  et  in  tam  multis  exemplis  aliis  morbis  sur 
pervenit,  quibuscum  confundi  periclitatur,  a- 
liosve  gignit  qui  idiopathici  haberi  possunt, 
ut  nonnunquam  minus  peritos  fallat,  et  erro¬ 
res  haud  semper  innocuos  pariat,  quibus  me¬ 
dicus  famae  pessime  consuleret. 

Phthisis  pulmonalis,  ostium  vaginae  occlu¬ 
sum,  et  vermes,  morbi  sunt,  qui  amenor¬ 
rhoeam  emansionis  praecipue  ementiuntur. 

Inter  phthisin  pulmonalem  et  chlorosin 
diagnosis  saepe  haud  parum  dilhcilis  estj 

transitus  enim  unius  in  alterum  interdum  sen¬ 
sim  fit,  ita  ut  vix  percipi  potest ;  summi  au¬ 
tem  momenti  est,  ut  hi  morbi  a  se  mutuo  ac¬ 
curate  secernerentur.  In  initio  horum  mor¬ 
borum  similitudo  inter  eos  maxime  intercedit, 
et  hoc  sane  tempore  diagnosi  praesertim  opus 
est ;  si  enim  phthisis  unquam  medicinae  au¬ 
scultat,  hoc  solummodo  ineunte  morbo  evenit; 
sin  autem  morbum  chlorosin  esse  falso  ^atue- 
remus,  et  remedia  huic  aptata  in  auxilium -vo¬ 
cata  fuere,  occasio  phthisin  summovendi  nun¬ 
quam  reditura  praeteriit.  Dolenduin  est  vix 
ulla  signa  pathognomica  inter  hos  morbos 
incipientes  existere  ;  signis  igitur  quae  ■  iios 
interdum  decipiunt,  fidendum  est.  ’ 

Imprimis  ad  corporis  habitum,  vel  scrofulae 
notas  respiciendum  est,  quae  phthiseos  suspi¬ 
cionem  injicere  possunt;  conditio  aliorum  ejus¬ 
dem  familiae,  et  labes  a  parentibus  derivata,  si 
ulla,  sedulo  perpendenda  sunt.  Etsi  in  phthisi 
cibi  appetentia  adaugeri  queat,  nunquam,  ac  in 
chlorosi,  depravatur.  In  illo  vultus  decor  manet, 
et  oculi  vividi  et  nitentes  apparent;  in  hoc  cutis 

e  viride  flavescit,  et  oculi  in  orbitis  subsideii- 
tes  languent.  In  chlorosi  pedes  brevi  post 
mali  impetum  oedemate  saepe  corripiuntur  ; 
hoc  autem  nunquam  in  phthisi  occurrit,  nisi 
jam  ad  extremum  perventum  erit,  et  tunc  alia 
signa  minime  dubia  morbi  naturam  plane  tes¬ 
tantur.  Si  tussis  ulla  in  chlorosi  adfuerit, 
nullam  expeetorationem  purulentam,  neque 
thoraj^s  dolorem  comitem  habet;  tussis  au¬ 
tem  quae  phthisin  comitatur,  puris  sputo  * 
plerumque  stipata,  aeque  ac  omnis  inspiratio 
plenior,  dolorem  satis  acrem  movet. 

(T  A 

nin  chlorosi  quies  nocturna  insomniis  hor¬ 
rendis,  et  molestissimo  frigoris  sensu,  nullis 
fere  stragulis  summovendo,  interpeditur ;  in 
phthisi  autem  somnus  interruptus  e  tussi,  do¬ 
lore,  et  caloris  sensu,  qui  nunquam  non  ad- 


*  Nonnulli  expeetorationem  purulentam  et  febrem  hecti- 
cam  in  chlorosi  nonnunquam  adesse  contendunt ;  expec- 
rorationem  autem  in  omni  hujusmodi  exemplo  diversam 
esse,  modo  examini  subjecta  fuerit,  patebit,  nullam  febrem 
hecticam  hoc  morbo  detentas  corripere  satis  constat ;  ca¬ 
loris  enim  et  frigoris  vices  quae  eas  subinde  invadunt, 
cum  ea  nequaquam  confundi  possunt. 

est,  pendet.  In  chlorosi  alvus  fere  semper 
compressa  manet ;  in  phthisi  autem  alvus  mi¬ 
nus  astricta,  et  saepe  diarrhoea  urget.  In  his 
quoque  morbis  mentis  status  maxime  variat ; 
pro  languore  enim,  et  moestitia,  quae  puellis 
chloroticis  contingunt,  phthisi  laborantes  in¬ 
solita  vi  mentis  gaudent,  et  morbus  gravis, 
quo  conflictantur,  quo  minus  bono  et  alacri 
sint  animo,  et  meliorum  spem  acriter  foveant, 
nequaquam  impedit. 

Inter  chlorosin  et  vaginam  imperviam,  di¬ 
agnosis  satis  in  promptu  est :  in  hoc  enim 
fere  omnia  chlorosis  indicia,  facies  scilicet 
flavescens,  appetitus  depravatus,  et  alia  hu¬ 
jusmodi,  desunt  ;  dum  quaedam  symptoma¬ 
ta  huic  propria,  plus  minus  urgent ;  ponderis 
et  tensionis  in  abdomine  sensus';  dolores,  par¬ 
turientium  instar,  circa  solita  mensium  tem¬ 
pora,  sensim  graviores  evadentes  huc  spec¬ 
tant  ;  et  sane  si  haec  rem  ultra  dubium  haud 
ponant,  partibus  examini  subjectis,  quid  sit 
mali  certissime  comperire  possumus. 


Inter  vermes  et  chlorosin  discrimen  accu- 

ratum  ponere  haud  semper  leve  negotium  est ; 
multa  enim  symptomata  utrisque  communia 
cxistunt.  Bulimia  verminantium  pro  depra¬ 
vata  cibi  appetentia,  quae  in  chlorosi  adest, 
assumpta,  de  his  malis  errandi  causam  prae¬ 
buit.  Haec  autem  signa  a  se  mutuo  maxime 
distare  crediderim  ;  etsi  enim  cibi  desiderium 
in  vermibus  multum  adauctum  sit,  verminan¬ 
tes  nunquam  aliena  et  non  esculenta  appetunt, 
quod  tamen  signum  in  chlorosis  exemplis  gra¬ 
vioribus  usitatissimum  est,  et  inter  certissima 
ejus  indicia  recensendum. 

Cum  ascarides  in  intestinis  nidulantur, 
diagnosis  multo  magis  expedita  est ;  in  de¬ 
jectionibus  enim  fere  apparent,  et  molestum 
ani  pruritum  cient.  Cum  autem  taenia,  et 
lumbrici  praeprimis,  adultos  saepe  exercent, 
in  his  de  morbi  natura  saepe  multo  magis  am¬ 
bigitur. 

PROCxNOSIN. 

Felicem  in  hoc  morbo  eventum  plerum¬ 
que  praedicere  liceat;  raro  enim  per  se  ae¬ 
gram  e  vivis  rapit  :  si  autem  medicina  haud 
tempestive  in  auxilium  vocata  fuerit,  et  mor¬ 
bus  mora  invaluerit,  timendum  est  ne,  viribus 
omnino  resolutis,  hydrops  insanabilis  vel 
phthisis  pulmonalis  superveniret.  Vires  mul¬ 
tum  imminutae,  tumores  hydropici,  et  alia 
graviora  morbi  signa,  hunc  exitum  maxime 
infelicem  denunciant ;  qui  tamen  raro  evenit ; 
morbus  enim,  remediis  idoneis  perite  adhibi¬ 
tis,  fere  cedit ;  et  nisi  inveteratus  corpori  pe¬ 
nitus  insederit,  nullum  mortis  timorem  incu¬ 
tere  debet.  Cibi  appetentia  redux,  sanus 
color  cuti  restitutus,  mens  minus  demissa, 
quae  oblectari  non  omnino  recusat,  morbum 
brevi  esse  decessurum  suadent. 

CAUSAE  REMOTAE. 


Pra EDispoN ENTES. — CuTii notltia de  natura 
mensium  manca  admodum  sit  et  imperfecta, 
omnes  hujus  fluxus  retenti  causas  remotas 
accurate  expendere  imprimis  difficile  erit. 

Variae  sunt  sententiae 'quas  medici  de  cau¬ 
sis  -amenorrhoeae  protulerunt,  parum  autem 
pleraeque  nullam  fere  attentionem  meren¬ 
tur.  Opinio  quae  diu  maxime  invaluit,  a 
CuLLEXO  illustr.  proposita  est.  Hunc 
morbum,  ex  vi  arteriarum  uteri  imminuta 
pendere  opinatur,  quae,  ex  defectu  stimu¬ 
li  quem  ovaria  utero  impertire  debent,  re¬ 
petenda  est.  In  quovis  igitur  amenorrhoeae 
emansionis  exemplo,  solitum  uteri  stimulum 
ex  ovariorum  vitio  deficere  persuasum  habet ; 
hujus  vitii  naturam  et  modum,  quo  summo- 
vendum  est,  se  omnino  ignorare  profite¬ 
tur.  Cum  sanum  organorum,  quae  gene¬ 
rationi  inserviunt,  statum,  ut  debita  tensio 

universo  corpori  constet,  omnino  necessa¬ 
rium  esse  posuit ;  hanc  theoriam  concinnavit, 
qua  torporis  et  flacciditatis,  quae  chlorosis  se 
comites  adjungunt,  rationem  redderet.  Tes¬ 
tes  marium  et  ovaria  foeminarum  se  mutuo 
multum  referre,  et  haec,  sexum  foemineum, 
haud  secus  ac  illae  mares,  ad  munera  veneria 
obeunda  aptare  affirmat.  Huic  quoque  sen¬ 
tentiae  fidem  conciliare  videtur,  quod  homi¬ 
nes  stimulo  genitali,  castratione,  orbati,  mol¬ 
liores  et  torpidi  fiunt. 

Magna  autem  corporis  debilitas,  et  multa 
alia  amenorrhoeae  phoenomena  obstant  quo 
minus  iis  accederem,  qui  hujus  morbi  indicia 
e  talis  stimuli  defectu,  et  vi  arteriarum  uteri 
exinde  languescente,  pendere  contendunt. 
Rationi  enim  multo  magis  consentaneum  vi¬ 
detur,  debilitatem  totius  corporis  e  solitis 
causis  primum  occurrere,  cui  debilitas  uteri 
supervenit ;  et  huic  sane  sententiae,  debiles  et 
exhaustae  hoc  morbo  saepius  tentatae  fidem 
faciunt. 

Altera  opinio  ad  quam  advertere  lubet,  a 

Doctore  Hamilton,  in  libro  eximio,  quem  de 
medicamentis  purgantibus  edidit,  prolata  est. 
Morbum  in  omni  exemplo  quod  sese  ei  obtu¬ 
lit,  ex  alvo  astricta  pendere  affirmat.  Utcun¬ 
que  experientia  et  peritia  auctoris,  hanc  sen¬ 
tentiam  temere  et  inconsulto  nequaquam  esse 
rejiciendam  moneant,  chlorosin  huic  causae 
deberi  haud  facile  adducor  ut  credam.  Con¬ 
cedendum  certe  est,  hoc  signum  chlorosin  sae¬ 
pissime  comitari;  effectus  autem,  ut  mihi  vi¬ 
detur,  potius  quam  morbi  causa,  habendus 
est :  effectus  haud  parum  nocivus,  et  qui,  prae¬ 
ter  incommoda  sibi  propria,  alia  morbi  signa 
haud  parum  adaugeat.  Hic  minime  negare 
vellem,  quin  alvus  diu  et  pertinaciter  astricta, 
debilitatem  inferendo,  chlorosi  originem  non- 
nunquam  praebeat ;  cum  autem  res  ita  se  ha¬ 
bet,  inter  causas  excitantes  recenseri  debet ; 
et  sub  hoc  nomine  de  ea  mentio  postea  facta 
est. 

His  praemonitis,  forsan  omnes  causae  quae 
huic  morbo  proclivitatem  dant,  ad  duo  capi¬ 
ta  sequentia  relegari  queant. 

Imo,  Genera tim,  ad  hanc  systematis  humani 
actionem,  arteriarumve  uteri,  speciatim; 
cujus  causam  ignoramus,  quae  tamen  in 
omni  foemina  adest  circa  id  vitae  ‘tempus 
quo  menstrua  proventura  sunt. 

2do,  Ad  magnam  universi  corporis  debilita¬ 
tem  in  eodem  tempore  adorientem,  qua 
corpus  ipsum,  vel  arteriae  uteri  ad  munera 
^  ■  impotentes  fiant. 

.  ‘  *  A  - 

ExciTANTES.^Hujusmodi  causis*  accen- 
seantur  omnes,  quotquot  totius  corporis  arte¬ 
riarumve  matricis  vires  infirment :  hinc  morbi 
praegressi,  evacuationes  nimiae ;  frigus,  prae¬ 
sertim  liumore  conjunctum,'  partibus  inferiori¬ 
bus  vel  universo  corpori  admotum ;  defatigatio ; 
pervigilium  ;  diaeta  tenuis  vel  aliter  minus 
idonea;  labor  gravis  et  assiduus,  praesertim 
si  vita  sedentaria  accesserit,  quam  puellae  in 
opificiis  gossipinis  detentae,  gravissime  ex¬ 
pertae  sunt,  in  quibus  pessima  hujus  morbi 
exempla  saepe  videre  est.  Alvus  quoque  ita 
astricta  ut  corporis  vires  frangat.  Etiam 
moeror,  timor,  omnesque  alii  affectus  qui  ani- 

mum  deprimunt,  ad  amenorrhoeam  emansionis 
concitandam  valeant. 


CAUSA  PROXIMA. 

Ex  sententia,  quam  de  causis  hujus  morbi 
remotis  amplexus  sum,  quid  de  causa  ejus  proxi¬ 
ma  censendum  statui,  satis  manifestum  erit ; 
hanc  enim,  secundum  Cullenum,  vim  vaso¬ 
rum  uteri  imminutam  habendam  esse  puto. 
Etsi  autem  hanc  opinionem  teneam,  minime 
in  verba  ullius  mensium  theoriae  jurare  ad¬ 
dictus  sum,  nec  refert  utrum  mera  exhalatio, 
vel  secretio  ex  uteri  vasis,  earum  causa  sit ; 
quae  enim  supra  retuli  utrisque  accommodata 
sunt ;  qualiscunque  fuerit  sententia  de  causa 
mensium  proxima,  certum  sanguinis  fluxum 
ad  uterum  necessarium  esse  concedendum  est; 
quod  si  vasa  infirmiora  fuerint,  menstruis 
rite  provenientibus  plane  fit  impedimentum. 

MEDENDI  RATIO. 

Tria  medendi  consilia  semet  nobis  sponte 
obveniunt. 

Imum,  Illam  peculiarem  corporis  actionem 
promovendo,  quae  in  foeminis  sub  initio 
mensium  adest,  absolvitur. 

gdum,  Vires  corporis  firmando,  et  debilitatem 
qua  tardatur  haec  actio  peculiaris  removen¬ 
do. 

Stium,  In  causis  excitantibus  tollendis  versa¬ 
tur. 

Primum  igitur  est,  ei  corporis  actioni,  qua 
ad  menses  proliciendas  circa  hoc  tempus  anni¬ 
titur,  opem  ferre. 

•  Sub  hoc  capite  emmenagoga  veniunt  per- 
penda,  et  de  his  multa  sane  proferre  liceat ; 

vix  autem  operae  pretium  erit,  quoniam  inter 
omnes  fere  medicos  nunc  consentitur,  nulla 
medicamenta  existere,  quae  uterum  stimulan¬ 
di  vi  propria  polleant.  Castoreum,  assafoeti- 
da,  hydrargyrus,  helleborus  niger,  sinapis  al¬ 
ba,  rubia  tinctorum,  ruta,  et  juniperus,  hoc 
consilio  usui  olim  commendata  fuere  ;  longior 
-  autem  usus,  et  scientia  rerum  accuratior,  haec 
in  amenorrhoea  fere  omnino  inepta  esse  edocu¬ 
erunt.  Hydrargyrus  certe  caute  adhibitus,  vi 
ejus  stimulante,  haud  parum  valeat ;  aloem 
quoque  e  stimulo,  quem  intestino  recto  praebet, 
uterum  huic  vicinum  afficere  posse  minime 
dubium.est.' ,  Ad  hujusmodi  stimulantia  epis- 
pastica  ad  pubem  admota  pertinent;  horum  au¬ 
tem  virtutibus  parum  fidendum  est.  Galva- 
nismus  et  ictus  electrici  in  plurimis  exemplis 
maximo  cum  beneficio  adhibiti  fuere ;  cauto 
autem  opus  est.  Nec  sane  hic  Venus  legiti¬ 
me  culta  praetereunda,  quae  utero  stimulus 
validissimus  est.  His  adjici  queant  remedia 
externa,  quae  sanguinis  fluxum  uterum  ver¬ 
sus,  vel  ad  partes  ei  vicinas,  promovendo 
'])rosimt. 


DE  AMENORRHOEA. 


23 


Hoc  consilio  diversi  pressuram  arteriae  fe- 
morali  admotam  laudaverunt,  qua  sanguis  ad 
arterias  hypogastricas  uberius  dirig-atur ;  huic 
autem,  etsi  rationi  satis  congruum  videatur, 
medici  parum  fidunt.  IMonent  quoque  alii, 
sanguinem  ad  aortimi  descendentem  purganti¬ 
bus,  ambulatione,  frictione,  pediluvio,  vel  se- 
micupio,  quod  magis  prodest,  derivandum 
esse  ;  et  ex  his  optimi  efiectus  profluxerunt. 

Hic  ad  remedia  duobus  aliis  medendi  con¬ 
siliis,  et  praesertim  proximo,  accommodata  ad¬ 
vertere  liceat,  quae  huic  quoque  optime  inser¬ 
viunt  ;  proximum  enim  consilium  absolvitur, 
debilitatem  tollendo,  quae  conatibus  naturae 
fluxum  mensium  molientibus  obstat. 

Huic  varia  remedia  roborantia  aptantur,  ut 
e  ferro  praeparata,  sulphas  praesertim  et  carbo- 
nas  ferri,  tinctura  muriatis  ferri,  murias  ferri 
ammoniacalis,  et  aquae  quae  natura  hoc  metal¬ 
lo  imbutae  sint ;  his  zinci  et  cupri  praeparata 
quaedam-  accedant. 


Doctor  Home,  filius,  viribus  fortiter  stimu- 

lan tibiis  et  tonicis  hyper-oxymuriatis  potassae 
adductus,  hocce  medicamentum  cum  eventu 
admodum  felici  adhibuit.  Myrrha,  cinchona, 
ct  omnia  alia  amara  et  tonica  bonos  effectus 
ediderunt;  horum  autem  efficacissima  jam  me- 

I 

morata  fuere.  Prae  omnibus  autem  medica¬ 
mentis  roborantibus  aquae  chalybeatae  forsan 
anteponendae  sunt;  hae  enim  diversis  oblecta¬ 
mentis,  grata  rerum  varietate,  loci  mutatione, 
et  exercitatione  magis  regulari  ad  quam  invi¬ 
tant,  ad  vires  corporis  et  salutis  munera  re¬ 
stituenda  maxime  conducunt. 

Cum  murias  ferri  vi  insigni  in  hoc  morbi 
pollere  habetur,  aqua,  eum  copiose  solutum 
tenens,  anteferenda  est.  Hujusmodi  aqua  a- 
pud  Feterheady  in  septentrionali  hujus  insulae 
parte,  invenitur. 

In  amenorrhoea  ad  diaetam,  aeris  statum, 
exercitationem,  et  mentem  demissam,  summa 
cura  semper  respiciendum  est. 

Diaeta  lauta  et  stimulans  anteponenda  est ; 
cavendum  autem  est  ne  plus  justo  una  vice 

assumatur;  et  summa  attentio  sedulo  adhi¬ 
benda  est,  ne  aegra  res  absurdas,  enixe  tamen 
exoptatas,  devoret.  Vina  meraciora  libere  con¬ 
cedi  possunt ;  nec  ulla  quae  vires  reficiunt,  et 
vasa  sanguine  implent,  aliena  sunt 

Multum  interest  ut  Coelum  sub  quo  aegra 
degat,  calidum  et  siccum  sit ;  si  enim  coelo 
frigido  et  humido  assueta  fuerit,  migratio  ad 
aliam  terrae  regionem  sole  magis  equabili  ca¬ 
lentem  praecipienda  est,  qua  vix  aliud  prae¬ 
stantius  remedium;  hinc,  ineunte  aestate, 
puellae  cblorosi  languescentes  saepe  revivis¬ 
cunt. 

Exercitatio  lenis  et  regularis,  ab  mentis  de¬ 
missae  cura,  seorsim  minime  habenda  est; 
mens  enim  generibus  exercitii  diversis,  gra¬ 
tissime  occupatur,  et  malis  propriis  minus  in- 
liaeret.  Hinc  tempus  in  peregrinationibus  con¬ 
sumere,  summis  laudibus  merito  effertur ;  nam 
in  his,  dum  corpus  exercitii  beneficio  fruitur, 
variae  res  menti  perpetuo  oblatae,  eam  jucun¬ 
dissime  detinent.  Nullum  forsan  exercitatio¬ 
nis  genus  equitationi  praestat;  saltatio  au- 

tem,  laeto  aequalium  coetu,  et  blanda  musi¬ 
ces  dulcedine,  ad  hunc  morbum  sanandum 
plurimum  potest.  Cujusvis  studii  jucun¬ 
dioris,  cui  animum  intendat,  aegram  amore 
accendere,  haud  parum  proderit;  hoc  enim 
modo  saepe  optime  succurritur  mordacibus 
quibus  angitur  curis.  Hoc  autem  vix  fieri  po¬ 
test,  dum  morbus  gravius  urget ;  cum  tamen 
aliis  remediis  cedere  incipit,  ad  hujusmodi 
mentis  occupationes  haud  levi  cum  fructu 
confugere  liceat. 

Tertium  medendi  consilium  haud  parvi  aes¬ 
timandum,  nos  ad  causas  excitantes  amoven¬ 
das  perducit:  has  medicus  sedulo  anquirere 
debet,  et,  si  fieri  potest,  statim  tollere,  vel  ma¬ 
lis  earum  effectibus  occurrere.  Ex  sententia 
quam  de  causa  hujus  morbi  Doctor  Hamil- 
TON  hujus  loci,  in  opere  egregio  nuper  vulgato 
’  edidit ;  de  alvo  astricta,  quam  de  caeteris  cau¬ 
sis  remotis,  fusius  dicere  necesse  habemus. 
Cum  hoc  symptoma  amenorrhoeam  semper  co¬ 
mitatur,  et  periculum  est  ne  diutius  perstans 
vires  ita  fregerit,  ut  ad  hunc  morbum  indu¬ 
cendum  valeret,  nullus  fere  est  medicus  quin 

ad  alvi  statum  semper  respiceret ;  et  si  ratio 
non  defuit,  cur  morbum  ex  hac  causa  esse  re¬ 
petendum  crederet,  certe  ad  fortiorem  alvi 
purgationem  assidue  incumberet.  Experien¬ 
tia  autem  Doctoris  Hamilton  primum  com¬ 
probavit,  hunc  morbum  in  omni  exemplo  ca- 
tharticis  esse  cessurum,  modo  ullis  remediis 
auscultet.  Mihi  solummodo  restet  exoptan¬ 
dum,  ut  dies  ulterior  hanc  de  eorum  virtutibus 
opinionem  confirmet.  Gravis  certe  auctori¬ 
tas  quae  hanc  sententiam  patrocinatur,  medicos 
ad  'Cathartica  in  amenorrhoeae  auxilium  latius 
revocanda  impellere  debet.  Cavendum  autem 
est,  ne,  dum  purgantium  vires  experiri  student, 
corporis  debilitatem  et  morbi  vim  adaugeant ; 
nec  sane  curatio  tuto  his  omnino  permit¬ 
tenda  est,  omnibus  aliis  remediis  posthabitis. 
Utcunque  hoc  erit,  cathartica  in  omni  casu 
libere  adhibenda  sunt ;  irritationem  enim  mo-» 
lestam,  et  haud  parum  nocivam  tollunt,  cujus 
retentio  ad  morbum  exasperandum  multum 
conferre  potest. 

